cyanic-selkie/wikianc huggingface dataset:
Mei (Baoji)
Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Polevskoj
Polevskoj (russisk: Полевской) er en by i Sverdlovsk oblast i Russland. Byen ligger rundt 50 km sørvest for Jekaterinburg. Innbyggertall: 66 761 (folketelling 2002)
Historie
Byen ble grunnlagt på første halvdel av 1700-tallet som en bosetning ved kobbergruver. Den første gruven ble etablert i 1702, og den kommersielle utbyggingen begynte i 1718. I 1724–1727 ble det bygget en fabrikk for å behandle kobberet.
Dagens by omfatter territoriene til de tidligere bosetningene Gumesjki, Polevskoj og Severskij.
Inferno Metal Festival
Inferno Metal Festival (som regel bare referert til som Inferno eller Inferno-festivalen) er en norsk heavy metal-festival med ekstrem metal som ble startet av Borknagar-gitarist Jens F. Ryland og Radar Booking i 2001. Festivalen arrangeres i Oslo hver påske. Konsertene avholdes blant annet på Rockefeller Music Hall og John Dee Live Club & Pub. Ingen band spiller samtidig på festivalen, med unntak av klubbdagen som foregår over på mange scener over hele Oslo, slik at alle skal ha mulighet til å se de bandene de vil. Festivalen ble i 2020 avlyst på grunn av koronaviruspandemien.
2015
Inferno-festivalen 2015 ble arrangert 1. - 4. april, med blant andre: Behemoth, Enslaved, Bloodbath, My Dying Bride, 1349, Kampfar, Ensiferum, Septicflesh, Skeletonwitch og Slagmaur.
2014
Inferno-festivalen 2014 ble arrangert 16. - 19. april, med blant andre: Dimmu Borgir, Watain, Hatebreed, Blasphemy, Tristania, Rotting Christ, Gehenna, Kampfar, Fleshgod Apocalypse, Tulus, Sigh, A Storm of Light, Impiety, Mystifier, Black Witchery, Obliteration, Necros Christos, Glittertind og Vemod.
2013
Inferno-festivalen 2013 ble arrangert 27. - 30. mars, med blant andre: Satyricon, Deicide, Suffocation, Moonspell, Taake, Dark Funeral, Solefald, Hades Almighty, Aeturnus, Saint Vitus, Hate, Behexen, Baptism og Iskald.
2012
Inferno-festivalen 2012 ble arrangert 4. april-7. april, med blant andre: Arcturus, Autopsy, Borknagar, Decapitated, Absu, Agalloch, Einherjer, Triptykon, Vesen, Manifest, Trollfest og Dunderbeist
The Open Championship 1977
The Open Championship 1977 ble arrangert på The Ailsa Course i Turnberry, South Ayrshire i Skottland i 1977.
Inferno Metal Festival
2011
Inferno-festivalen 2011 ble arrangert 20. april-23. april, med blant andre: Immortal, Meshuggah, Voivod, Napalm Death og Exhumed.
Rosso (album)
Rosso er et studioalbum til den norske gruppen King Midas.
Inferno Metal Festival
2010
Inferno-festivalen 2010 ble arrangert 31. mars-3. april, med blant andre: Mayhem, Benediction, Ram-Zet og Ihsahn.
Rosso (album)
Personell
King Midas
Inferno Metal Festival
2009
Inferno-festivalen 2009 ble arrangert 8.-11. april, med blant andre: Kampfar, Carpathian Forest, Keep of Kalessin, Pestilence og Paradise Lost.
2008
Inferno-festivalen 2008 ble arrangert 19.-22. mars. For første gang gikk festivalen over 4 dager. 40 band spilte, bl.a. Destruction, Gorgoroth, Unleashed, 1349, Overkill, Behemoth og Satyricon. For fullt program, se Inferno 2008.
Rosso (album)
Personell
Andre medvirkende
Inferno Metal Festival
2007
Inferno-festivalen 2007 ble arrangert 5.-7. april, med blant andre: Immortal, DHG, Watain, Suffocation, Dark Funeral, Legion of the Damned, Sodom og Anaal Nathrakh. For fullt program, se Inferno 2007.
2006
Inferno-festivalen 2006 ble arrangert 13.-15. april 2006, med blant andre: Emperor, Keep of Kalessin, Susperia, Marduk, Battered og Carpathian Forest. For fullt program, se Inferno 2006.
2005
Inferno-festivalen 2005 ble arrangert 24.-26. mars, med blant andre: Mortiis, Green Carnation, Tsjuder, Sunn O))), She Said Destroy, Morbid Angel og Arcturus. For fullt program, se Inferno 2005.
2004
Inferno-festivalen 2004 ble arrangert 8.-10. april, med blant andre: Khold, Rotting Christ, Gorgoroth, My Dying Bride, Ásmegin, Holy Moses og Mayhem. For fullt program, se Inferno 2004.
2003
Inferno-festivalen 2003 ble arrangert 17.-19. april, med blant andre: 1349, The Kovenant, Koldbrann, Taake, Children of Bodom, Opeth og Soilwork. For fullt program, se Inferno 2003.
2002
Inferno-festivalen 2002 ble arrangert 29.-30. mars, med blant andre: Dimmu Borgir, Behemoth, Windir, Nocturnal Breed, Carpathian Forest, 1349 og Blood Red Throne. For fullt program, se Inferno 2002.
2001
Inferno-festivalen 2001 ble arrangert 13.-14. april, med blant andre: Khold, Cadaver Inc, Borknagar, Audiopain, Zyklon, Enslaved, Trail of Tears og Susperia. For fullt program, se Inferno 2001.
Palamedes-kvartalet
Navnet
Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. ”Palamedes” var i den greske mytologien en sagnhelt som deltok i den trojanske krig.
Kvartalet
Kvartalet fikk sin nåværende strikt rektangulære form etter storbrannen i Stockholm 1625, som totalt ødela den sydvestre delen av Stadsholmen. I stedet for smale smug og langsmale kvartal hvor branner kunne spre seg raskt, ble her Stockholms første organiserte reguleringsplan påbegynt i 1627. Nå ble det anlagt, med renessansens byplanlegging som forbilde, store likeformede kvartaler bebygd med murhus.
Palamedes 1 ble bygd i to omganger. Den eldste delen utgjøres av huskroppen med dagens adresse Stora Nygatan 22. Huset kalles Ehrencreutzska huset eller Tessinhuset, og ble oppført på 1660-tallet, sannsynligvis etter tegninger av Nicodemus Tessin d.e. Det er oppkalt etter kjøpmannen og brukspatronen Jesper Ehrencreutz som ervervet denne bygningen i 1699. Eiendommen ble ombygd og nyinnredet på 1760-tallet. Fra denne tiden finnes det en del bevarte rominteriører.
Bygningsdelen mot Lilla Nygatan og de lavere fløybygningene mellom gatehusene ble oppført på 1750-tallet. Eiendommens gårdshus ble bygd på 1800-tallet og i 1836 ble det kjøpt av Lars Johan Hierta som opprettet Aftonbladets redaksjon og trykkeri her. Her ble Aftonbladet trykt fram til flyttingen til Klarakvarteren i 1889. I mange år lå her K.L. Beckmans Boktryckeri, der første eier het Johan Beckman (1809–1872), arbeidsleder ved Aftonbladets trykkeri. Etter ham ble aktiviteten tatt over av sønnen Knut Leopold Beckman (1848–1894). Forskjellige former for trykkerivirksomhet fantes her til slutten av 1980-tallet.
Palamedes 1 deles av et langsmalt gårdsrom som ifølge Björn Hasselblad (Stockholmskvarter - Vad kvartersnamnen berättar) er «en av de många namnlösa gränderna i Gamla stan». I 1998 ble det utført gravearbeider i det langsmale gårdsrommet. Da ble det funnet keramikkrester og deler fra krittpiper av 1700-tallstype samt rester etter to kuppelsteinsnivåer som sannsynligvis stammer fra gårdsbelegg fra 1700- eller 1800-tallet.
I Palamedes 2 (Stora Nygatan 24 / Kåkbrinken 14) ligger fra 1986 restaurant Slingerbulten, på 1950-tallet lå her ølserveringsstedet Tian.
Aljaksej Hawrylovitsj
Alyaksey Hawrylovich, belarusisk: Аляксей Віктаравіч Гаўрыловіч - Aljaksiej Viktaravitsj Hawrylovitsj (født 5. juni 1990) er en belarusisk fotballspiller som spiller for fotballklubben Gomel.
Under Sommer-OL 2012 i London deltok han for landet sitt der laget hans ble utslått i gruppespillet.
Santa (distrikt)
Santa er et distrikt i provinsen Santa i regionen Ancash i Peru. Distriktets nasjonale statistikkode er 021808 og hovedstaden er Santa.
Judo under Middelhavslekene 1993
Judo under Middelhavslekene 1993. Judo var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var sjuende gangen som judo var med på programmet under middelhavslekene. Det ble konkurrert i sju klasser, kun for menn. Alle tapende semifinalister fikk bronsemedaljer. Frankrike ble beste nasjon med fem gullmedaljer foran Italia og Algerie med en hver.
Stallemo
Stallemo (noen ganger kalt Stallemodalen) er et område i Vennesla kommune som før kommunesammenslåingen i 1964 hørte til Øvrebø kommune. Området preges av relativt flate jorder og grusmoer med heier omkring. Gjennom dalen renner Sokna som passerer Kravlefossen, som ligger i et bratt juv, hvor kommunegrensen mot Songdalen er.
På en furemo nær veien og elva finnes det 32 gravhauger fra 400- og 500-tallet e.Kr. En del av disse ble undersøkt av Helge Gjessing i 1922 og flere gjenstander ble funnet; bronsespenner, kniv og leirkar. Eldste funn i området er en dolk fra yngre steinalder. Funnstedet er automatisk fredet.
Frederik Sletting Johnsen
Frederik Sletting Johnsen (født 12. september 1986) er en norsk tennisspiller og fotballspiller.
Han har vunnet åtte NM-gull i tennis siden 2005. Han vant kongepokalen i 2006.
Han har også spilt fotball for Brattvåg IL i 2. divisjon og 3. divisjon.
Filmåret 1940
Filmåret 1940 er en oversikt over lanserte filmer, fødte og døde filmpersonligheter i 1940.
Água Limpa
Água Limpa er en kommune i delstaten Goiás i sentral-vestregionen av Brasil.
Ljungby
Ljungby er en by i Kronobergs län i Småland i Sverige. Det er Ljungby kommunes administrasjonssenter. I 2010 hadde tettstedet Ljungby 15,205 innbyggere, mens hele kommunen hadde 27,297 innbyggere.
Historie
Ljungby har vært handelssted og markedsplass. I 1828 fikk Ljungby status som friköping og i fikk kommunen bystatus. Ljungby hadde da 4,800 innbyggere.
Økonomien har vært preget av metall- og verkstedindustri.
Óscar Córdoba
Óscar Eduardo Córdoba Arce (født 3. februar 1970 i Cali) er en colombiansk tidligere fotballspiller.
Córdoba spilte målvakt i mer enn 70 kamper for. Han spilte også i klubben Millonarios fra Bogotá fra Colombia. Córdoba begynte å spille fotball på profesjonelt nivå med Atlético Nacional i 1988, men han ble overført til Deportivo Cali i 1989 og deretter utlånt til Deportes Quindío i 1990. Córdoba ble kalt opp til det colombianske nasjonale fotballaget for aller siste gang i oktober 2009 under en kvalifiseringskamp for CONMEBOL.
Olivier Castro Pérez
Utdanning og yrkeskarriere
Pérez har en bachelorgrad i økonomi fra 1976 og en og lisensiat i økonomi fra 1978, fra Universidad de Costa Rica i San Pedro i San José. I tillegg har han en Master of Arts-grad fra University of Kansas i 1978.
Fra 1962 til 1969 jobbet han i Banco de Costa Rica, i ulike stillinger innen bl.a. pensjon, internasjonale operasjoner og kreditt. I 1969 begynte han å jobbe i sentralbanken, først med tilsyn av banknæringen, og fra 1972 primer oficial i seksjonen for penger og kreditt, ved avdelingen for økonomiske studier. Fra 1978 til 1979 var han sjeføkonom ved samme seksjon, og fra 1979 til 1981 underdirektør ved finansavdelingen (Departamento Monetario). Etter to år som direktør i finansdivisjonen ble han i 1983 daglig leder (Gerente General) for sentralbanken.
Han forlot sentralbanken i 1985, for å jobbe i det multinasjonale Consejo Monetario Centroamericano. Der jobbet han til 1992, og han returnerte til sentralbanken i 1994 som direktør i styret (director de la Junta Directiva). Denne stillingen hadde han til 2002. Han jobbet også for Costa Ricas lovgivende forsamling fra 2002, og fra 2006/2007 har han hatt styre- og lederverv i flere banker i Costa Rica.
Den 8. mai 2014 overtok Pérez som sentralbanksjef etter Rodrigo Bolaños Zamora.
Skotfoss kirke
Skotfoss kirke er en langkirke fra 1900 i Skien kommune, Vestfold og Telemark fylke.
Byggverket er i tre og har 350 plasser.
Finlandshette
Finlandshette (også kalt balaklava) er en hetteliknende lue som dekker hele hodet og halsen unntatt ansiktet. Det finnes også varianter med åpninger bare for øynene, eller for øyne og munn, og hodeplagget er derfor også brukt som maske. Finlandshetter brukes særlig som fritids- eller arbeidsplagg til vern mot vær og vind, særlig snø og kulde, og passer under en hjelm. De kan også brukes for å beskytte mot ild eller for å skjule identiteten til bæreren. Det tradisjonelle materialet er ull, men moderne hetter lages også i andre materialer, for eksempel fleece, vindtette tekstiler eller neoprenskum. Finlandshettene kan rulles opp og brukes som vanlig lue dersom det ikke er nødvendig å dekke hele hodet.
Bakgrunn
{|
Navnet balaklava kommer fra den ukrainske tidligere byen ved samme navn som ligger på Krim-halvøya, etter at engelske kvinner strikket slike hetter under Krimkrigen for å gjøre det lettere for soldatene å holde ut kulden. Ideen hadde de fra soldatene selv, som trakk på seg ekstra store ullsokker og laget hull for øyne og munn. I Norge har plagget gjerne blitt kalt finlandshette. Navnet oppstod da en i Norge strikket og sendte slike luer som hjelp til finske soldater under vinterkrigen i 1939-1940. Ordet balaklava er forsøkt innført også i Norge, spesielt etter at den finske ambassaden i Norge oppfordret avisene til å slutte å kalle dem finlandshetter. Dette skyldes at hettene gjerne forbindes med forbrytere og politiske aktivister som ønsker å skjule sin identitet; på svensk kalles plagget derfor også rånarluva («ranerlue»).
Gough Whitlam
Gough Whitlam (født 11. juli 1916, død 21. oktober 2014 i Sydney) var en australsk politiker.
Finlandshette
Spesialversjoner
Hettene finnes også i spesialiserte versjoner, for eksempel i form av uniformsplagg for politi og militærstyrker. De er da gjerne laget i spesielle flammehemmende materialer, slik at de både skjuler bærerens identitet og gir en viss beskyttelse mot flammer.
Gough Whitlam
Han var utdannet advokat, parlamentsmedlem fra 1952, leder for Det australske arbeiderpartiet i perioden 1967–1978, og statsminister fra 1972 til 1975. Han opprettet tettere forbindelser til Asia, prøvde seg på en omfordeling av rikdommer og tok opp lån for å øke nasjonalt eierskap av industri og naturressurser.
Finlandshette
For barn
For barn er plagget gunstig for lek i snøen, og kaldt vær. Plaggene for barn er gjerne tilpasset med ekstra lang hals. Passformen rundt ansiktet er avgjørende for hettens vern mot vind og snø.
Gough Whitlam
Da opposisjonen stoppet finanssaker i senatet, etter en politisk krise, avslo Whitlam å utlyse nyvalg, og ble til slutt avsatt av generalguvernør John Kerr.
Massif des Écrins
Massif des Écrins er et fjellmassiv som utgjør kjerneområdet av nasjonalparken Parc national des Écrins i departementene Isère og Hautes-Alpes Frankrike. Det ligger i fjellkjeden Dauphiné-Alpene, som igjen er en del av Vest-Alpene (Alpene).
Xun (fløyte)
Xun (埙; pinyin: xūn) er en kinesisk fløyte laget av leire eller keramikk. Den er et av de eldste kinesiske musikkinstrumenter. Den lages i mange størrelser, og formes som et egg. Den har et blåsehull og åtte gjennomgående mindre fingerhull. right|thumb
Alvesta
Alvesta er et tettsted i Kronobergs län i Småland i Sverige. Det er Alvesta kommunes administrasjonssenter. I 2010 hadde tettstedet 8 017 innbyggere.
Xun (fløyte)
Det koreanske motstykket heter hun (hangul: 훈; hanja: 塤). I Japan kalles samme type instrument for tsuchibue (hiragana: つちぶえ ; kanji: 土笛), som betyr «jordfløyte».
Alvesta
Alvesta er også et knutepunkt for jernbane i Småland. Stasjonsbygningen ble bygget i årene 1907-1909 og stedet har direkte forbindelse til København med Øresundstog, reisetiden er 1,5 time. Til Stockholm og Malmö kan man ta X 2000, reisetid til Stockholm er 3 timer, til Malmö med X2000 eller Øresundstog er reisetiden om lag 1,5 time, Kust till kustbanan passerer også Alvesta.
Xun (fløyte)
I de tidlige kinesiske nasjonale tilblivelseslegender er det Fuxi som tilvirker den første xun. Den var litt forskjellig fra sted til sted i Kina, men synes å ha funnet sin standardiserte form under Shang-dynastiet.
Video
훈
Helge Koll-Frafjord
Helge Koll-Frafjord (født 31. mai 1975) er en norsk tidligere tennisspiller som representerte Stavanger Tennisklubb og Holmenkollen Tennisklubb.
Han vant 11 NM-gull i perioden 1994–2001. Han vant kongepokalen i 1996 og 1998.
Águas Lindas de Goiás
Águas Lindas de Goiás er en kommune i delstaten Goiás i sentral-vestregionen av Brasil.
Judo under Sommer-OL 1992 – 66 kg kvinner
66 kg for kvinner i judo under Sommer-OL 1992 i Barcelona ble arrangert i juli 1992 på Palau Blaugrana.
Philippe Joseph Benjamin Buchez
Philippe Joseph Benjamin Buchez (31. mars 1796 – 11. august 1865), oftere kalt Philippe Buchez, var en fransk historiker, forfatter, sosiolog og politiker.
Liv og virke
Buchez var grunnleggeren av den franske avisen L'Atelier, og han tjente en kort stund, i 1848, som president for den konstituerende nasjonalforsamlingen, som da hadde sine møter i Palais Bourbon i Paris. Han avsluttet sin generelle utdannelse i Paris, og deretter brukte han litt tid på studier innenfor naturvitenskap og medisin.
I 1821, samarbeidet han med Amand Bazard, Jacques-Thomas Flotard, og andre i en hemmelig forening, La Charbonnerie, modellert etter den italienske organisasjonen Carbonari, med det formål å lansere en væpnet oppstand mot den franske regjeringen. Denne organisasjonen spredte seg raskt over store deler av Frankrike og de gjorde flere mislykkede forsøk på å forme en revolusjon mot nasjonens ledelse. Men alle forsøkene på et væpnet opprør kulminerte alltid ut i ingenting.
I 1825 tok Buchez eksamen innen medisin, og snart publiserte han verket Etudes de théologie, de philosophie et d'histoire (Studier i teologi, filosofi og historie). Omtrent samtidig ble han medlem av Saint-Simonian Society, ledet av Bazard, Barthélemy Prosper Enfantin og Olinde Rodrigues. Dette samfunnet var basert på ideene til Henri de Saint-Simon, en tidlig sosialistisk teoretiker.) Buchez forlot senere denne organisasjonen på grunn av deres mange religiøse ideer.
For å støtte hans prinsipper grunnla han et tidsskrift som fikk navnet L'Européen. Han skrev flere bøker på egen hånd i tillegg til at han var med-forfatter i diverse litterære verker innen mange forskjellige områder.
Delvis på grunn av ryktet han ervervet av disse publikasjonene, men mer på grunn av hans nære forbindelse med aviser og hemmelige samfunner ble han fiendtlig innstilt til regjeringen i Louis-Philippe, Men etter revolusjonen i 1848 ble han tildelt rollen som president av den franske konstituerende forsamlingen. Han satt som Frankrikes president i mai 1848, da ble erstattet av Dominique François Jean Arago.
Etter oppløsningen av den konstituerte forsamlingen ble han ikke gjenvalgt i noen politiske forsamlinger. Han havnet deretter tilbake til hans private liv, og han gjenopptok sine studier. Hans senere publikasjoner var svært tallrike og hadde et stort utvalg av emner som både var medisinske, historiske, politiske, filosofisk innhold.
Girlicious
Girlicious er en pop-gruppe bestående av Natalie Mejia, Nichole Cordova, Chrystina Sayers, og Tiffanie Anderson. Gruppa ble stiftet etter en TV-konkurranse kalt Pussycat dolls presents: Girlicious.
Personality (sang)
«Personality» er an amerikansk rhythm and blues/popsang fra 1959, skrevet av Harold Logan og Lloyd Price. Den ble utgitt på single av Price.
Singlen lå i tre uker som nummer to på Billboard Hot 100-listen og ble én av Prices mest populære crossoverhits. Den lå dessuten på toppen av den amerikanske R&B-listen i fire uker.
Versjonen til Lloyd Price kom inn på den britiske singlelisten 13. juni 1959 og lå der i ti uker med nummer ni som høyeste plassering.
Den lå også på den norske VG-lista i ni uker i 1959 og på en sjetteplass i to uker.
En versjon med den britiske sangeren Anthony Newley kom på den britiske singlelisten 13. juni 1959 og lå der i tolv uker med nummer seks som høyeste plassering.
Norske versjoner
Bjørn Borkenhagen og Bjørn Lindquist har skrevet norske tekster. Borkenhagens norske versjon bærer tittelen er «Bittens aftenshow». Lindquists norske versjon heter «Digger dataspill».
Dick Brubaker
Carl Richard Brubaker (født 2. januar 1932 i Cleveland i Ohio) er en tidligere amerikansk fotballspiller som spilte for Buffalo Bills og Chicago Cardinals. Han spilte college football på Ohio Wesleyan University og Ohio State University.
Åsta Vangberg
Åsta Vangberg (født 14. august 1937 i Grane) var representant for Norske Samers Riksforbund i Sametinget i perioden 1993–1997.
Vangberg er bosatt i Trondheim, og har arbeidet som konsulent i sørsamisk språk og skolespørsmål.
Hun tok lærerprøven fra fireårig linje ved Nesna lærerhøgskole i 1961, deretter grunnfag i pedagogikk ved Universitetet i Trondheim i 1976 og veiledningspedagogikk samme sted i 1984. Hun studerte sørsamisk ved Universitetet i Umeå i 1991.
Fra 1974 til 1990 var hun øvingslærer ved Trondheim lærerhøgskole, og fra 1980 til 1984 tillitsvalgt i Øvingslærerlaget i Trondheim.
Hun satt som styremedlem i Trondheim sameforening fra 1984 til 1988, var medlem i Samisk språkråd på 1990-tallet og leder av jubileumskomiteen for 80-årsjubileet for samemøtet i 1917 i 1997.
Marie Gerbron
Marie Gerbron (født 23. desember 1986) er en britisk håndballspiller. Hun representerte landet sitt under Sommer-OL 2012 i London, der hun endte på sisteplass med det britiske landslaget.
Kila skole
Kila skole er en kombinert barne- og ungdomsskole som ligger omtrent 10 km utenfor Harstad sentrum. Skolen har rundt 560 elever per september 2010, noe som gjør den til Harstads største kombinerte skole. Skolen har omtrent 60 ansatte. Rektor ved skolen er Peder Johnsen.
Territorialstat
En territorialstat er en stat som har et tydelig avgrenset geografisk område med en sentralmakt og et felles lovverk - i motsetning til for eksempel by- og føydalstater samt enkelte nomadefolks stater som er helt uten avgrenset territorium. Av tidlige territorialstater var Romerriket og Perserriket. Grunnlaget for de moderne territorialstatene lå i perioden mellom 1500 og 1750. I Vest-Europa var utviklingen tydelig i Frankrike, England, Spania og Portugal hvor en styrket kongemakt førte til oppbygningen av sentralstyrte territorialstater.
Begrepet brukes også ofte for å beskrive forholdet mellom mikrostater og større stater.
Nenset kirke
Nenset kirke er en arbeidskirke i Skien kommune, Vestfold og Telemark fylke. Kirken ble oppført i to byggetrinn. Det første ble tegnet av Gudolf Blakstad og Herman Munthe-Kaas og innviet den 17. desember 1961. Det andre ble oppført i 1996 etter tegninger av Tor Arild Danielsen og innviet den 19. januar 1997. Det omfatter den egentlige kirkesalen. Kirken har 400 sitteplasser.
Altertavlen er et tekstilarbeid av Siri Gjesdal, og kirken har et digitalt Johannus-orgel fra 2007 med 21 stemmer.
Deivid de Souza
Deivid de Souza (født 22. oktober 1979) er en brasiliansk fotballspiller som nå for tiden spiller for Fenerbahce. Han er 180 centimeter høy og veier 73 kilogram.
János Áder
János Áder (født 9. mai 1959 i Csorna) er en ungarsk politiker for partiet Fidesz. Han ble valgt til Ungarns president i 2012 og gjenvalgt i 2017. Han gikk av den 9. mai 2022 etter to perioder.
Liv og virke
Áder er utdannet jurist fra Eötvös Loránduniversitetet og arbeidet som forsker ved Det ungarske vitenskapsakademiets sosiologiske forskningsinstitutt.
I 1988 engasjerte han seg politisk i Fidesz og deltok i opposisjonsaktiviteter. Áder ble første gang innvalgt i Ungarns nasjonalforsamling i 1990. Han var Fidesz' parlamentariske leder fra 1990 til 1992 og igjen fra 2002 til 2006. I 1998 ble han valgt til president i nasjonalforsamlingen, en post han hadde til 2002.
Áder har hatt sentrale verv i partiet Fidesz. Han har vært medlem av partistyret, og var i to perioder partiets nestleder, først fra 1995 til 1997, så igjen fra 1999 til 2000.
Áder var medlem av Europaparlamentet fra 2009 til 2012, der han tilhørte Det europeiske folkeparti.
Han ble 2. mai 2012 av parlamentet valgt til Ungarns president, og tiltrådte 10. mai 2012. Han ble gjenvalgt 13. mars 2017. Han gikk av 9. mai 2022 og ble erstattet av Katalin Novák som var statsminister Viktor Orbáns kandidat og som vant presidentvalget i 2022. med 137 av 188 stemmer i parlamentet.
Bernard Buzyniski
Bernard Buzyniski (født 3. mai 1938 i Lockport i New York, død 11. september 2008 i Winter Haven i Florida) var en linebacker i amerikansk fotball som spilte for Buffalo Bills i American Football League. Han gikk på Holy Cross.
Xun (Hebi)
Xun eller Jun (kinesisk: 浚县, pinyin: Xùn Xiàn) er et fylke i provinsen Henan i Folkerepublikken Kina. Den er understilt byprefekturet Hebi.
Xun har et areal på 1.088 km² og teller 680.000 innbyggere. Fylkessetet er i Chengguan (城关镇).
Navnet 浚 Xùn betyr stør.
Kulturminner
Den store Buddhastatuen og steinrelieffene i Dapishan (Dapishan moya Dafo ji shike, 大丕山摩崖大佛及石刻) fra Norddynastiene til Mingdynastiet ble i 2001 tilføyd på Folkerepublikken Kinas liste over kulturminner.
Yicheng
Yicheng kan være:
Guaraíta
Guaraíta er en kommune i delstaten Goiás i sentral-vestregionen av Brasil.
Bourgeskatedralen
Bourgeskatedralen (fransk: Cathédrale Saint-Étienne de Bourges) er en romersk katolsk katedral, dedisert til helgenen Stefanus, i Bourges i Frankrike. Det er setet til erkebiskopen av Bourges.
Historie
Stedet der den nåværende katedralen står, i det som en gang var det nordøstlige hjørnet av den gallo-romerske festningsbyen, har vært stedet for byens hovedkirke minst siden karolingernes tid og sannsynligvis også siden opprettelsen av bispedømmet allerede på 200-tallet.
Koret var i bruk (dog ikke nødvendigvis komplett) i 1214 og midtskip var fullført innen 1255. Bygningen ble endelig innviet i 1324. Det meste av vestfasaden ble fullført innen 1270, mens arbeidet på tårnene gikk saktere, delvis på grunn av ugunstige bergartslag under området. Strukturelle problemer med sørtårnet førte til bygging av tilstøtende støtte til tårnet i midten av 1300-tallet. Nordtårnet var ferdig en gang på slutten av 1400-tallet, men kollapset i 1506, og ødela den nordlige delen av fasaden i prosessen. Nordtårnet og portalen ble senere ombygd i en mer tidsriktig stil.
Viktige personer knyttet til katedralen på 1200-tallet er blant annet William av Donjeon, som var erkebiskop fra 1200 til sin død i 1209 (og ble kanonisert av paven i 1218 som den hellige William av Bourges) og hans barnebarn, Philip Berruyer, erkebiskop 1236-1261, og som overvåket de senere byggetrinn.
Etter ødeleggelsen av det meste av hertugpalasset og dets kapell under den franske revolusjonen, ble graven til hertug Jean de Berry flyttet til katedralens krypt, sammen med noen fargede glasspaneler som viser stående profeter, som var designet for kapellet av André Beauneveu.
I hovedsak led katedralen langt mindre enn noen av sine jevnaldrende i løpet av de franske religionskrigene og i revolusjon. Beliggenheten betød at det var også relativt trygt fra herjinger under begge verdenskrigene.
UNESCO la katedralen til verdensarvlisten i 1992.
Dimensjoner og struktur
Katedralens skip er 15 meter bredt og 37 meter høyt, dens arkade er 20 meter høy, den indre midtgangen er 21,3 meter og den ytre midtgangen er 9,3 meter høy. Strebebuer ble brukt for å avhjelpe strukturen av bygningen. Men, da dette var en ganske ny teknikk, kan man lett se at veggene fortsatt ble laget ganske tykke for å klare kreftene.
Plan og høyde
Bourgeskatedralen er kjent for enkelheten i sitt plan, uten tverrskip, men med dobbel midtgang, som i tidlige høystatuskirker som Peterskirken i Roma eller i Notre-Dame de Paris. De doble midtgangene fortsette uten avbrudd forbi plasseringen til skjermen (nå i stor grad ødelagt, men noen fragmenter er bevart i krypten) for å danne en dobbel omgang rundt koret. Den indre midtgangen har et høyere hvelv enn det ytre, mens både det sentrale skipet og den indre midtgangen har lignende tredelte høyder med arkade, triforium- og klerestoriumvinduer, et design som slipper inn betydelig mer lys enn man finner i mer konvensjonelle dobbeltmidtgangbygninger som Notre-Dame. Dette design, med sine karakteristiske trekantete tverrsnitt, ble senere kopiert i Toledokatedralen og i koret på Le Manskatedralen.
Strebebuene rundt katedralen er relativt slanke og effektive, særlig i forhold til samtidige, men mye tyngre buene i Chartres. Den bratte vinkelen bidrar til å mer effektivt kanalisere kraft fra skipshvelvene og vindbelastning på taket til den ytre bygningsstøtten.
Portaler og fasader
Romanske portaler fra omkring 1160-70, trolig beregnet på fasaden av den tidligere katedralen, har blitt gjenbrukt på dørene i sør og nord (i de områder som normalt er forbeholdt tverrskipsportaler). Den rikelige ornamentikken i disse minner om burgundisk arbeid.
Blyglassvinduer
Bortsett fra det aksiale kapellet, har Bourgeskatedralen de fleste av sine originale omgangsglass i behold. Disse som dateres til ca. 1215 (rundt samme tid som Chartreskatedralen). Glassprogrammet omfatter et berømt typologisk vindu (tilsvarende eksempler i Sens og Canterbury), flere hagiografiske sykluser, historien om patriarken i Det gamle testamente, Josef og symbolske avbildninger av apokalypsen og dommedag. Andre vinduer viser Jesu lidelseshistorie, og tre av Jesu lignelser, den barmhjertige samaritan, den fortapte sønn og historien om den rike mann og Lasarus. Den franske kunsthistorikeren Louis Grodecki identifisert tre distinkte mestre eller verksteder involvert i glassproduksjonen, en av dem kan også ha arbeidet på vinduene i Poitierskatedralen.
Maksim Vitus
Maksim Jurjevitsj Vitus, belarusisk Максім Юр'евіч Вітус (født 11. februar 1989) er en belarusisk fotballspiller som spiller for fotballklubben Neman Grodno.
Under Sommer-OL 2012 i London deltok han for landet sitt der laget hans ble utslått i gruppespillet.
Checker Motors Corporation
Checker Motors Corporation var en bilprodusent i Kalamazoo i Michigan som bygget drosjebiler på kontrakt for Checker Taxi. Checker Motors Corporation ble etablert av Morris Markin i 1922 gjennom sammenslutning av Commonwealth Motors og Markin Automobile Body.
Bilproduksjon ble avsluttet i 1982. Fabrikken fortsatte å produsere karosserideler til modellen Marthon, og som deleleverandør til andre bilfabrikker
Den 16. januar 2009 erklærte selskapet seg konkurs.
Historie
Morris Markin (en skredder fra Chicago), ble eier Markin Automobile Body, en karosserifabrikk i Jolie i Illinois som følge av at fabrikkens eier hadde misligholdt et lån på 15 000 dollars, gitt av Markin. Fabrikken bygde karosserier for Commonwealth Motors, som markedsførte sin biler til drosjeselskapene under navnet Mogul.
Under andre verdenskrig var Checker en av de mange som bygde Ben Hur lastebiltilhenger for den amerikanske hæren.
Checker i Norge
Checker ble importert for første gang i 1949-51. Norges Drosjeeierforbund fikk i 1949 importlisens for 10 Checker drosjer. 2 stk kom på prøve i 1949; en A2 og en A3 ,. De øvrige var av modellen A5 og kom i 1950 og 1951.
Endringer i valutakurser og tollregler fra 1950 gjorde amerikanske biler mindre fordelaktige. Norges Drosjeeierforbund begynte i stedet import av sovjetisk GAZ M12 ZIM fra 1954 som stor drosje.
Selskapet Special Auto Co importerte i 1977 2 stk Checker A11 Marathon til bruk som drosjer. Begge bilene var bare i bruk en kort periode som drosjer.
Noen få Checker A11 Marathon er senere importert privat.
Sexturisme
Sexturisme er reiser med det formål å kjøpe seg eller tiltvinge seg seksuelle tjenester fra prostituerte eller mindreårige for penger. Målet for reisene varierer avhengig av hvilke land den reisende kommer til. For europeiske reisende er sørøstlige Asia vanlige reisemål. Årsaken er at relativt rike europeere er i stand til å utnytte det eksterne landets fattigdom på grovt vis. Seksuelt utnyttelse av barn på kommersielt vis forekommer i flere land, med mulig unntak av de nordiske landene. Pedofile og sexturister reiser til land med den hensikt å seksuelt utnytte barn, noe som gjør barn til en del av sexturismen.
Verdens turistorganisasjon, et særskilt kontor under Forente nasjoner, definerer sexturisme som «reiser organisert fra innenfor turistsektoren, eller fra utsiden av denne sektoren, men benytter dens strukturer og nettverk, med det hovedmål å utføre et kommersiell seksuell forhold av turisten med beboere ved bestemmelsessted.»
Menneskerettighetsorganisasjoner har advart om at sexturisme bidrar til menneskehandel og barneprostitusjon. Forente nasjoner motsetter seg sexturisme av grunner som helse, sosiale og kulturelle konsekvenser for både turistenes hjemland og bestemmelsesstedene, særlig i situasjoner som utnytter kjønn, alder, sosiale og økonomiske ulikheter i sexindustriens bestemmelsessteder.
Tingsryd
Tingsryd er et tettsted i Kronobergs län i Småland i Sverige. Det er Tingsryd kommunes administrasjonssenter. I 2010 hadde tettstedet 3 037 innbyggere.
The Open Championship 1986
The Open Championship 1986 ble arrangert på The Ailsa Course i Turnberry, South Ayrshire i Skottland i 1986.
Siarhej Karnilenka
Siarhej Karnilenka, belarusisk Сяргей Аляксандравіч Карніленка - Siarhjej Aljaksandravitsj Karnilenka (født 14. juni 1983) er en belarusisk fotballspiller som spiller for fotballklubben Krylja Sovetov Samara.
Under Sommer-OL 2012 i London deltok han for landet sitt der laget hans ble utslått i gruppespillet.
Herøya Idrettsforening
Herøya Idrettsforening (stiftet 9. april 1932) er et idrettslag fra Herøya i Porsgrunn i Telemark, som driver med fotball, håndball og turn.
Fotball
A-laget i fotball for menn spiller 2019-sesongen i 6. divisjon. Klubbens beste plassering i seriespill er en syvendeplass på fjerde nivå, tilsvarende dagens 3. divisjon, i 1988.
Håndball
Klubbens damelag i håndball opplevde en liten storhetstid på begynnelsen av 2000-tallet, med spill i nest øverste divisjon i perioden 2001-2004. Herøyas beste plassering i 1. divisjon var en sjetteplass i 2002/03-sesongen.
Västervik kommune
Västervik kommune er en kommune i Kalmar län i landskapet Småland i Sverige. Kommunens administrasjonssenter ligger i Västervik.
Kommunen ligger helt nord i länet og grenser til Åtvidaberg kommune og Valdemarsvik kommune i nord, Oskarshamn kommune i sør, Vimmerby kommune i øst og Kinda kommune i nordvest. I øst ligger Østersjøen.
Kommunevåpen
Blasonering: I blå skjold et enmastet skip av gull.
Byen Västervik har siden 1500-tallet hatt et skip i sitt segl. På 1930-tallet fikk byen et enmastet skip i sitt byvåpen. Ved kommunesammenslåingen i 1971 ble Västervik byvåpen valgt som kommunens våpen og det ble registrert i PRV (Patent- och registreringsverket) i 1974.
Tettsteder
Västervik kommune har ti tettsteder. I tabellen oppgis antall innbyggere per 31. desember 2010. Kommunens administrasjonssenter i fet stil.
Katterjåkk holdeplass
Katterjåkk (nordsamisk: Gátterjohka) er en holdeplass på Malmbanan i Kiruna kommune. Den blir betjent av fjerntog mellom Narvik og Luleå og av nattog mellom Narvik og Stockholm.
Torstein Tveito
Torstein Einar Tveito (født 29. april 1952) er tidligere ordfører i Kviteseid kommune. Han representerer Senterpartiet, som inngikk et valgteknisk samarbeid med KrF ved valget i 2003. Tveito har ledet arbeidet i kommunen med å få økonomien på fote etter at man hadde brukt for mye penger en tidligerer periode og havnet under administrasjon av Fylkesmannen. Han har bakgrunn fra Forsvaret og fra bygg og anlegg.
Željko Komšić
Željko Komšić (født 20. januar 1964) er en bosnisk-kroatisk politiker (Det sosialdemokratiske partiet i Bosnia-Hercegovina). Han har vært medlem av landets presidentskap, og dessuten leder av presidentskapet.
Loftstue
En loftstue er en bygning med to etasjer og ildsted med skorstein. De opprinnelige loftstuene var vanligvis ikke store bygninger og hadde ofte tre rom i første etasje. En stue som ble brukt til oppholds- og arbeidsrom, et kjøkken og en inngang (sval) med en trapp opp til andre etasje. Oppe i andre etasje var det en sval, et gangrom eller loft. Det var vanlig vis to rom i tillegg. Rommeme i andre etasje ble brukt til oppbevaring og eventuelt som gjesterom. Opprinnelig var de ikke brukt som daglig beboelsesrom.
Røykstue – loftstue er en kombinasjon av to bygningstyper. Disse tilhører en sunnmørsk byggetradisjon. Vanligvis var røykstuen eldst og senere har loftstuen (med jernovn i begge etasjer) kommet som påbygg blant annet fra midten eller slutten av 1800-tallet. Fra Tresfjord er det kjent tilfelle av at røykstue-delen og loftstue-delen har vært oppført samtidig. Denne byggeformen er også kjent fra Romsdal (begge sider av Romsdalsfjorden). På Kleive i Romsdal ble de første loftstuene bygget rundt 1820 og røykstuer var i bruk til slutten av 1800-tallet. I Todalen på Nordmøre skal skikken med loftstue ha kommet rundt 1800. Ifølge Hans Strøm ble loftstuer vanlig på Nordøyane på 1700-tallet og Eilert Sundt skrev 100 år senere at det ikke lenger fantes røykstuer på øyene (i indre fjordstrøk var røykstuen fortsatt vanlig på Sundts tid). I Stranda og i Vanylven ble fra midten av 1800-tallet vanlig med loftstuer og i mange tilfeller røykstuer som ble utvidet med et tilbygg som loftstue.
Melbyloftet og Peer Gynt loftet på Maihaugen kalles begge loftstuer. På Venjer i Eidsvoll ble en gårdsbygning rundt 1690 og på Lille Finstad i 1718 omtalt som loftstue trolig fordi de hadde vinduer og ildsted i andre etasje. Norsk folkemuseum har en bygning fra Halvorgard i Hol opprinnelig oppført 1750 og denne kalles loftstue. Loftstuer i Østerdalen var toetasjers bolighus med oppvarming.
Loftstua er en bygningstype som går tilbake til middelalderen. Skriftlige kilder forteller at denne hustypen var kjent i Gudbrandsdalen på 1400-tallet. Prestegården i Lyngdal skal rundt 1600 ha blitt ombygget fra røykstue til loftstue, som den første i Lyngdal.
Ifølge Peter Anker kan en loftstue også ha brukt som betegnelse på loft med innredet oppholdsrom i andre etasje, og trolig med ilsted.
Kerstin Walther
Kerstin Walther (født 15. april 1961 i Altenburg) er en tidligere tysk friidrettsutøver som under VM 1983 var med på å ta gull på 4 x 400 m stafett med DDRs lag. I finalen løp hun sammen med Sabine Busch, Marita Koch og Dagmar Rübsam.
Antonio Stradivari
Antonio Giacomo Stradivari (også latinisert Antonius Stradivarius, født 1644 på ukjent fødested, tradisjonelt antatt å være Cremona, død 18. desember 1737 i Cremona) var en italiensk fiolinbyggemester, sannsynligvis historiens mest betydingsfulle instrumentmaker. Et instrument fra ham kalles en stradivarius.
Bakgrunn
Antonio Stradivari antas å ha blitt født i 1644 i Cremona. Det er ikke sikkert hvor han lærte seg sitt håndverk. Men allere hans første arbeider oppviser et stort talent.
Noen antar at Stradivari var elev av Nicola Amati i årene 1666 til 1679. Amati var barnebarn av den store fiolinbygger Andrea Amati. Til grunn for antagelsen an gis ordlyden i en etikett på det tidligste kjente Stradivari-arbeide: «Laget av Antonio Stradivari fra Cremona, elev av Nicolo Amati, 1666». Men dette er også den eneste (bevarte) seddel hvor han betegner seg slik.
Andre teorier går ut på at Stradivari tidligere kan ha vært utdannet til finsnekker, noe som kunne forklare de overordentlig utsøkte forsiringer på hans instrumenter. Opptegnelser fra en folketelling viser at han fra 1667 til 1680 bodde i et hus som tilhørte treskjæreren og kunstsnekkeren Francesco Pescaroli.
Karriere
I 1680 startet Stradivari opp for seg selv med et verksted på Piazza San Domenico i den norditalienske byen Cremona. I begynnelsen laget han modeller av sin mesters instrumenter, men bygget også varianter av disse og eksprimenterte med forskjellige tretykkelser og ulike typer lakk.
De mest kjente instrumentene har individuelle navn, ofte etter berømte musikere som eide eller trakterte dem. Et eksempel er Ole Bull fra 1687, som i dag eies av Smithsonian Institution i USA. Den høyeste prisen som er blitt betalt for en Stradivarius (eller noe annet instrument) ved offentlig auksjon, er den godt bevarte fiolinen «Lady Blunt» som 20. juni 2011 ble solgt for 10 millioner pund, tilsvarende 88,6 millioner kroner. Dette er over fire ganger mer enn den tidligere auksjonsrekorden for en Stradivarius.
Stradivari arbeidet etter hvert sammen med sønnene Francesco (1671–1743) og Omobono (1679–1742). De har antagelig vært delaktige i store deler av den senere produksjonen samt at de laget instrumenter helt på egen hånd. Produksjonen tatt i betraktning er det mulig det har vært flere ansatte i verkstedet, men det er usikkert hvem.
Antonio Stradivari er også kjent under den latiniserte navneversjonen Antonius Stradivarius fordi det var under det navnet han signerte instrumentene.
Uladzimir Khvasjtsjynski
Uladzimir Aljaksandravitsj Khvasjtsjynski, belarusisk Уладзімір Аляксандравіч Хвашчынскі (født 10. mai 1990) er en belarusisk fotballspiller som spiller for fotballklubben Dinamo Minsk.
Under Sommer-OL 2012 i London deltok han for landet sitt der laget hans ble utslått i gruppespillet.
Svein Sandlien
Svein Erik Sandlien (født 1971) er en norsk tidligere karateutøver som representerte Mizuchi Karateklubb.
2. divisjon fotball for menn 2008
2. divisjon fotball for menn 2008 startet 12. april og ble avsluttet 26. oktober.
Opp- og nedrykk
Vinneren i hver avdeling rykket opp til 1. divisjon.
Grunnet utvidelse av Eliteserien fra 14 lag i 2008 til 16 lag i 2009 var det kun to lag som rykket ned fra 1. divisjon. Dermed var det også kun ti lag som rykket ned til 3. divisjon, mot normalt tolv.
Opprykk:, , og
Trønder-Lyn Idrettslag
Trønder-Lyn Idrettslag (stiftet 22. mars 1908 som Idrætslaget Lyn) er et norsk idrettslag fra Kvål i Melhus, som driver med fotball, håndball og skiidrett.
Fotball
A-laget i fotball for menn spiller i 4. divisjon etter å ha rykket opp fra 5. divisjon etter 2021-sesongen.
Blepharotoma
Blepharotoma er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, blanke oldenborrer med en avlang kroppsform. På farge kan de være brunlige eller mørkt metallisk fargede.
Utbredelse
Slekten er utbredt i det sørlige Sør-Amerika (Argentina, Bolivia og Brasil).
Boksing under Middelhavslekene 1993
Boksing under Middelhavslekene 1993. Boksing var en av flere sporter i de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var tolvte gangen som boksing var med på programmet for middelhavslekene. Det ble konkurrert i tolv vektklasser, kun for menn. Alle tapende semifinalister fikk bronsemedaljer. Tyrkia ble beste nasjon med fem gullmedaljer foran Frankrike med tre.
Helsearbeiderfag
Helsearbeiderfag er et programfag på 2. trinn i den norske videregående skolen, og følger utdanningsprogrammet Helse- og oppvekstfag. For å kunne gå opp til fagprøve må man etter ett år med dette faget gå to år som lærling i en bedrift. Man kan også få generell studiekompetanse ved å gå 3. påbyggingsår etter Vg2 Helsearbeiderfag.
Helsefremmende arbeid
Helsefremmende arbeid dreier seg om hva levevaner, fysisk aktivitet og kosthold betyr for å forebygge sykdom og fremme helse. Faget handler om profesjonell helsehjelp, pleie, omsorg og aktiviteter som fremmer helse, trivsel og livskvalitet. Bruk av hjelpemidler og velferdsteknologi er også en del av opplæringen. Videre inngår grunnleggende sykepleie, praktiske hygienetiltak og forebygging av smitte. Programfaget dreier seg om sammenhengen mellom kroppens oppbygning, funksjoner og sykdomslæren. Helse, miljø og sikkerhet og forebygging av belastningslidelser og førstehjelp inngår.
Kommunikasjon og samhandling
Kommunikasjon og samhandling dreier seg om hva dette betyr for mennesker med ulike behov for helsehjelp. Empati, respekt og toleranse som grunnleggende verdier for den enkeltes selvfølelse og integritet står sentralt. I faget inngår også ulike kommunikasjonsteknikker og konflikthåndtering. Observasjon, rapportering og relevant regelverk om taushetsplikt og personvern hører til i hovedområdet. Det handler videre om å kunne forklare betydningen av kommunikasjon og samhandling på tvers av tjenestene for å oppnå helhet og sammenheng i tilbudet til pasienter og brukere.
Yrkesutøvelse
Yrkesutøvelse dreier seg om hvordan menneskers fysiske og psykiske helse kan ivaretas. Planlegging, gjennomføring, dokumentasjon og vurdering av eget arbeid inngår i faget. Det handler videre om relevant regelverk og yrkesetiske retningslinjer. Helsefagarbeiderens rolle og ansvar i samarbeid med andre yrkesgrupper står sentralt. Programfaget handler også om å utarbeide forslag til ulike tiltaksplaner som brukes i helse- og omsorgstjenestene og i spesialisthelsetjenesten.
Judo under Sommer-OL 1992 – 72 kg kvinner
72 kg for kvinner i judo under Sommer-OL 1992 i Barcelona ble arrangert i juli 1992 på Palau Blaugrana.
Stian Skjørvestad
Stian Skjørvestad (født 1980) er en norsk tidligere karateutøver som representerte Stavanger Karateklubb.
Han vant 7 NM-gull i perioden 1999–2006.
Samiske geografiske navn (Kvalsund)
Samiske geografiske navn i Kvalsund (knr 2017) angir stedsnavn i Kvalsund kommune som har en alternativ samisk form. Da stedsnavn kan referere til geografiske områder av noe utstrekning, kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Kvalsund kommune.
Vestre Fængsel
Vestre Fængsel er Danmarks største fengsel med plass til rundt 600 innsatte. Det ligger på Vestre Fælled i bydelen Kongens Enghave i København. Det ble oppført i 1895 og er tegnet av Ludvig Fenger. Fengselet har blant annet en mannlig fellesskapsfløy, en kvinneavdeling, en isolasjonsavdeling, en særavdeling for negativt sterke innsatte soner, samt en egen sykehusavdeling.
I midten av korsbygningen er sentralfløyen hvor blant annet skolen, kirken, biblioteket og Københavns Fængslers samlede administrasjon og transportavdelingen (DCA) er plassert. Vestre Fængsel er bygget som en korsformet panoptisk bygning i fire etasjer. Fengselet har fått flere ulike utvidelser i årenes løp.